Държавен вестник, бр. 67, 2024 г., стр. 194

СТР.  194	
Д Ъ Р Ж А В Е Н  В Е С Т Н И К 	
БРОЙ  67
(iii) да разрешават спирането и парки­
рането в средата на платното за 
движение на специално означени 
места.
(b) Освен ако в националното законодателст­
во не е предвидено друго, пътните превозни 
средства, освен двуколесните велосипеди, 
двуколесните мотопеди или двуколесните 
мотоциклети без кош, не трябва спират или 
да бъдат паркирани на платното за движение 
две едно до друго. Спрените или паркирани 
пътни превозни средства трябва да бъдат раз­
положени успоредно на границата на платното 
за движение, освен ако условията на мястото 
позволяват друго.
3. (а) Спирането или паркирането на пътно 
превозно средство на платното за движение 
е забранено: 
(i)  на пешеходни пътеки, велосипедни 
пътеки и железопътни прелези;
(ii) върху трамвайни или железопътни 
линии, минаващи по пътя, или тол­
кова близо до тях, че движението на 
трамваи или влакове може да бъде 
възпрепятствано, а също – с уговор­
ката, че договарящите страни или 
териториалните им подразделения 
могат да предвидят нещо друго – и 
на тротоарите и велосипедните алеи. 
(b) Спирането или паркирането на пътно 
превозно средство на всяко място, където то 
може да представлява опасност, е забранено, 
и по-специално:
(i)  под надлези и в тунели, освен на 
специално означени места;
(ii) на платното за движение – в близост 
до върховете на хълмове и на завои, 
когато видимостта е недостатъчна 
за безопасното изпреварване на 
пътното превозно средство, като 
се отчита скоростта на пътните 
превозни средства по този участък 
от пътя;
(iii) на платното за движение, встрани 
от надлъжната пътна маркировка, 
когато не се прилага буква „b“, точка 
(ii) от този параграф и широчината 
на платното за движение между 
маркировката и пътното превозно 
средство е по-малко от 3 m (10 фута) 
и маркировката е такава, че на 
пътните превозни средства, които 
се приближават от същата страна, 
е забранено да я пресичат. 
(с) Паркирането на пътно превозно средство 
на платното за движение е забранено:
(i)  близо до железопътни прелези, 
кръстовища и спирки на автобуси, 
тролейбуси или релсови превозни 
средства: на разстояния, определени 
от националното законодателство;
(ii) пред входовете за пътни превозни 
средства към имоти;
(iii) на всяко място, където паркираното 
пътно превозно средство би попре­
чило на достъпа до друго пътно 
превозно средство, което е парки­
рано в съответствие с правилата 
или би възпрепятствало излизането 
на такова пътно превозно средство;
(iv) на средното платно за движение 
на пътища с три платна и извън 
населените места – на платната за 
движение на пътища, означени като 
пътища с предимство чрез съответ­
ните знаци; и
(v)  на всяко място, където паркираното 
пътно превозно средство би закрило 
пътни знаци или пътни светофари 
от погледа на участниците в дви­
жението.
4. Водачът не трябва да оставя своето пътно 
превозно средство или своите животни, без да 
е взел всички подходящи предпазни мерки да 
избегне пътнотранспортно произшествие и в 
случай че се касае за автомобил, да предот­
врати неразрешеното му използване. 
5. Препоръчва се в националното законо­
дателство да се предвиди, че всяко моторно 
превозно средство, освен двуколесните мо­
топеди или двуколесните мотоциклети без 
кош, както и всяко ремарке, прикачено или 
не към превозно средство, трябва, когато е 
неподвижно на платното за движение извън 
населено място, да бъде сигнализирано на 
достатъчно разстояние посредством поне 
едно пригодно за тази цел приспособление, 
поставено на най-подходящото място, за да 
предупреждава своевременно приближава­
щите водачи:
(a) ако пътното превозно средство е непод­
вижно на платното за движение през нощта при 
такива условия, че приближаващите се водачи 
не могат да забележат препятствието, което 
това пътно превозно средство представлява; 
(b) ако водачът в други случаи е бил при­
нуден да спре пътното си превозно средство 
на място, където спирането е забранено.
6. Нищо в този член не трябва да бъде 
тълкувано като пречка за договарящите стра­
ни или за териториалните им подразделения 
да предвидят други забрани, отнасящи се до 
паркирането и спирането.
Член 24
Отваряне на вратите на пътно превозно 
средство
Забранено е да се отваря вратата на пътно 
превозно средство, да се оставя вратата от­
ворена или да се слиза от пътното превозно 
средство, без лицето да се е убедило, че това 
няма да създаде опасност за другите участници 
в движението.
Член 25
Автомагистрали и пътища oт подобен вид
1. По автомагистралите и ако е предви­
дено в националното законодателство, по 
специалните пътища, които са входове към 
автомагистралите и изходи от тях: